সদ্যসমাপ্ত মার্কিন প্রেসিডেন্ট নির্বাচনে গণমাধ্যমের জরিপ ও বিশেষজ্ঞদের সকল হিসাব-নিকাশ ভুল প্রমাণ করে ভোটে বিপুল বিজয়ী হয়েছেন ডোনাল্ড ট্রাম্প। শেষ পর্যন্ত একজন অনভিজ্ঞ রাজনীতিক ও ধনকুবেরকেই প্রেসিডেন্ট হিসেবে বেছে নিল মার্কিনীরা। যুক্তরাষ্ট্রের ইতিহাসে সবচেয়ে বেশি বয়সী প্রেসিডেন্ট হলেন রিপাবলিকান প্রার্থী ডোনাল্ড ট্রাম্প। তার বর্তমান বয়স ৭০ বৎসর। ৭০ বছর বয়সী ট্রাম্প নির্বাচনে জয়লাভ করবেন তা ভাবেনি কেউ। মার্কিন প্রশাসনের নানা গুরুত্বপূর্ণ পদে থাকা হিলারিকেই এগিয়ে রাখার পক্ষে ছিলেন সারা পৃথিবীর মানুষ। যুক্তরাষ্ট্রের স্থানীয় কোন প্রার্থীর জয়ের জন্য ৫৩৮ ইলেক্টোরাল ভোটের মধ্যে দরকার ছিল ২৭০ ভোট। কিন্তু মোট ২৯০ ইলেক্টোরাল ভোট পেয়ে বিশ্বকে স্তম্ভিত করে দেন ডোনাল্ড ট্রাম্প। তার প্রতিদ্বন্দ্বী ডেমোক্র্যাট প্রার্থী হিলারি ক্লিনটন পান ২১৮ ইলেক্টোরাল ভোট। তার বিজয়ী সারা বিশ্ব আজ বিষ্মিত ও স্তম্বিত।